"ВатIаналъ кIодо гьавурав къватIивги кIодолъула"

Шамил районалъул ТIи­диб росдал гьоркьохъеб шко­лал­да исана Россиялъул "Лъа­гIалил учитель" конкур­сал­да бергьарав Ахъбердилов Ахъ­бердилогун районалъул шко­лазул хIалтIухъабазул данд­чIвай тIобитIана.
"А. Ахъбердилов ТIидиб росдал школалда хIалтIулев вуго 1992 соналдаса нахъе ис­то­риялъул учительлъун. Ца­дахъго кьолаан музыкаялъул ва хореографиялъул дарсалги. Щуго соналъги хIалтIун, гьев рес­публикаялъул "Лезгин­ка­ял­де" ана - хореографиялъул ва музыкаялъул лъай камил гьабиялъе тIаса бищараб нух ккола гьесул гьеб. Райо­на­лъул "Дагъбаш" ансамбля­лъе­ги нухмалъи гьабулев гьесда би­чIчIана хасаб лъай гьечIо­ни, маданияталъулаб бечелъи би­чIчIизе ва гьеб маш­гьур­лъи­забизе рес букIунареблъи. "Лез­гинкаялда" кьурдулаго щва­раб лъай бажарун хIал­тIи­забула гьанже Ахъбер­ди­ло­ца росулъ гIуцIараб "Гьи­далъ" коллективалъе нухма­лъу­лаго", - ян абуна данде­ру­ссин рагьулаго ТIидиб росдал гьоркьохъеб школалъул ди­рек­тор Ибрагьимхалил ГIа­лие­вас.
Россиялъул профессио­н­а­лияб къецалъулъ гIахьаллъу­ла­гоги кьурдизе ва кечI ахIизе бугеб махщелалъ жиндие квер­бакъанилан бицана Ахъ­бердилоца районалъул учи­тель­забаз гIуцIараб ро­ха­лилаб дандчIваялда. "БатIи-батIиял регионаздаса вачIарав 79 конкурсалъул гIахьалчи дандчIвана Подольск шагьа­рал­да. ТIоритIарал тадби­ра­зул хIасилалда гьезда гьор­кьо­са 15 чи мустахIикълъана фи­на­лалда гIахьаллъиялъе. Ки­да­ниги ракIалде кколароан дун­ги гьезда гъорлье ккели­лан. Махщел тIадегIанал, ба­жари бугел ва жиб-жиб регио­нал­да тIадегIанаб гьунар за­гьир гьабурал учительзаби кколаан гьезул щивав. Ку­такалда лъалаан гьез­да мето­дикаги, педагоги­ка­ги, рукIа­на щивасе хасия­тал дарс кьеялъул къагIида­биги.
Рес рекъараб бакIалда ди­ца тIадчIей гьабулаан Дагъис­тан ракълилаб улка букIин, те­левизоралдасан бицунеб гIа­даб кьвагьа-гIанхъи дир ва­тIа­налда букIунеб ва гIицIго дир республикаялъе хасиятаб жо гурилан бичIчIизабизе. СМИялдасан унго-унгояб Да­гъис­танги, гьелъул тари­хи­яб­гун маданияталъулаб бече­лъи­ги, халкъалъул гIумру-яшав­ги бихьизабулебго гье­чIи­лан абулаан. Ахирги ниж рачана РФялъул президента­сухъе.
Гьенире унеб мехалда ца­дахъ паспорт гуреб жо букIине бегьуларин лъазабун букIана. Амма дица, балъгого гьенибе босана ТIидиб росдал гьор­кьо­хъеб школалъ 80 сон тIубаялде хъвараб тIехь. ГIодор чIолеб мехалда дун гьесда аскIове кка­на. "В. В. Путиние ТIидиб рос­дал гьоркьохъеб школалъул учи­тельзабазул рахъалдасан", - ан тIадги хъван, дица тIехь гье­сие сайгъат гьабуна. Гьеб цIа­лизе дур заман букIунеб батиларин, нижер коллекти­ва­лъул суратазухъ балагьа­ни­ги гIелин абуна дица гьесда.
Дун хIикмалъизавуна гье­сул гIадатияб гIамалалъ", - ан би­цана Ахъбердилоца данд­чIва­ялда.
ЛъикIаб пихъил ах гIеза­би­зе лъикIав ахихъанги хIа­жа­лъулин абуна районалъул бетIер МухIамад Асиятиловас. Мах­щел тIадегIанав педагог ку­цараб коллективалъе ва гье­лъул ди­рек­тор ГIалиев Ибра­гьим­ха­ли­лие баркала кьуна гьес.
Автор: Сайпула ГЬИТIИНАМУХIАМАДОВ
http://hakikat.info/627-vatianal-kiodo-gavurav-kvatiivgi-kiodolula.html